הארי אייקינס-אריטי

הארי לסלי אייקינס-אריטי (באנגלית: Harry Leslie Aikines-Aryeetey;‏ נולד ב-29 באוגוסט 1988) הוא אצן בריטי. זוכה מדליית ארד באליפות העולם (ברלין 2009) ופעמיים אלוף אירופה (ציריך 2014 וברלין 2018) בריצת שליחים 4x100 מטר, זוכה מדליית ארד באליפות אירופה (ציריך 2014) ואלוף בריטניה (2020) בריצת 100 מטר. אייקינס-ארייטיי נולד בקארשלטון בלונדון להורים גנאים. הוא למד בבית הספר התיכון גרינשו בסוטון, לונדון בין השנים 2000–2006. באליפות העולם לנוער עד גיל 18 שנערכה במרקש, מרוקו ביולי 2005 הוא זכה בשתי מדליות זהב, בריצת 100 מטר בתוצאנה של 10.35 שניות ובריצת 200 מטר בתוצאה של 20.91 שניות. באותה שנה הוא נבחר לספורטאי הצעיר של השנה של ה-BBC ולכוכב השנה העולה של התאחדות האתלטיקה הבינלאומית, לאחר שהחנ לספורטאי הראשון שזכה במדליות זהב הן בריצת 100 מטר והן בריצת 200 מטר באליפות העולם לנוער. באליפות העולם לנוער עד גיל 20 שנערכה בבייג'ינג, הרפובליקה העממית של סין ב-16 באוגוסט 2006 הוא זכה בשתי מלדיות, זהב וארד. מדליית זהב בריצת 100 מטר בתוצאה של 10.37 שניות, לפני ג'סטין ורנר מקנדה (10.39 שניות) ויוהאן בלייק מג'מייקה (10.42 שניות) ומדליית ארד בריצת שליחים 4x100 מטר בתוצאה של 39.24 שניות, אחרי ג'מייקה (39.05 שניות) וארצות הברית (39.21 שניות). בשנת 2007 הוא סבל משברים קלים בעמוד השדרה שעלולים היו להשפיע על התפתחות המאוחרת שלו ולכן הומלץ לו לנוח ולא להתאמן. לאחר תקופת התאוששות של אחד עשרה חודשים, הוא חזר לפעילות. באליפות העולם שנערכה בברלין, גרמניה ב-22 באוגוסט הוא זכה במדליית ארד בריצת שליחים 4x100 מטר ביחד עם סיימון ויליאמסון, טיירון אדגר ומרלון דבוניש בתוצאה של 38.02 שניות, אחרי ג'מייקה שקעה שיא עולם חדש של 37.31 שניות וטרינידד וטובגו שקבעה שיא לאומי חדש של 37.62 שניות. באליפות העולם באולם שנערכה בדוחה, קטר במרץ 2010 הוא קבע בשלב המוקדמות בריצת 60 מטר תוצאה של 6.72 שניות ועלה לשלב חצי הגמר מהמקום העשירי. בשלב חצי הגמר הוא לא סיים את ריצת 60 מטר. באליפות העולם שנערכה בדאיגו, קוריאה הדרומית בסוף אוגוסט 2011 הוא סיים במקום 13 בריצת 100 מטר בתוצאה של 10.23 שניות. נוסף לכך, הרביעייה הבריטית בריצת שליחים 4x100 מטר עלתה לשלב הגמר אך לא סיימה את הריצה. באליפות העולם שנערכה במוסקבה, רוסיה באוגוסט 2013 הוא סיים במקום 22 בריצת 100 מטר בתוצאה של 10.34 שניות. בשלב המוקדמות הוא קבע תוצאה של 10.16 שניות ועלה מהמקום ה-16. בריצת שליחים 4x100 מטר הרביעייה הבריטית שסיימה שלישית נפסלה, לאחר העברת מקל לא תקינה. באליפות אירופה שנערכה בציריך, שווייץ 2014 הוא זכה בשתי מדליות, זהב וארד. מדליית זהב בריצת שליחים 4x100 מטר בתוצאה של 37.93 שניות, לפני גרמניה (38.09 שניות) וצרפת (38.47 שניות) ומדליית ארד בריצת 100 מטר בתוצאה של 10.22 שניות, אחרי חברו לנבחרת ג'יימס דסאולו (10.06 שניות) וכריסטוף למטר מצרפת (10.13 שניות). באליפות העולם שנערכה בבייג'ינג, באוגוסט 2015 הוא השתתף בשלב המוקדמות בריצת שליחים 4x100 מטר. הרביעייה הבריטית עלתה לשלב הגמר שבו הוא הוחלף, אך שוב היא לא סיימה את הריצה. באולימפיאדת ריו דה ז'ניירו (2016) הוא סיים במקום חמישי בריצת שליחים 4x100 מטר בתוצאה של 37.98 שניות. באליפות אירופה שנערכה בגלאזגו, סקוטלנד באוגוסט 2018 הוא זכה במדליית זהב בריצת שליחים 4x100 מטר בפעם השנייה בתוצאה של 37.80 שניות, לפני טורקיה (37.98 שניות) והולנד (38.03 שניות). באליפות בריטניה שנערכה בספטמבר 2020 הוא זכה לראשונה במדליית זהב בריצת 100 מטר בתוצאה של 10.35 שניות. מדיה וקבצים בנושא הארי אייקינס-אריטי בוויקישיתוף הארי אייקינס-אריטי, ברשת החברתית אקס (טוויטר) הארי אייקינס-אריטי, ברשת החברתית אינסטגרם הארי אייקינס-אריטי, באתר olympedia.org הארי אייקינס-אריטי, באתר התאחדות האתלטיקה הבין-לאומית הארי אייקינס-אריטי, באתר ליגת היהלום הארי אייקינס-אריטי, באתר Track and Field (גברים) הארי א.א. חזר במפץ דף חסות של Atos Origin